Davis Kelvin: Te Kawerau ā Maki Claims Settlement Bill — In Committee Third ReadingText is incorporated into the Bound VolumeDavis Kelvin: Te Kawerau ā Maki Claims Settlement Bill — In Committee Third Reading[Sitting date: 08 September 2015. Volume:708;Page:6401. Text is incorporated into the Bound Volume.]KELVIN DAVIS (Labour—Te Tai Tokerau): Tēnā rā koe e te Māngai o te Whare. Tuatahi māku ka huria ōku kanohi ki a koutou kua tae mai ki raro i te tuanui o tēnei Whare koutou nō Te Kawerau ā Maki nau mau haere mai ki tēnei tō koutou Whare ēhara hei whakarongo noa iho ki te pānuitanga tuatoru o tēnei pire ēngari hei kite ā-tinana i te whakatutukitanga o tēnei moemoeā arā te whakataunga o ngā kerēme kia taea ai e Te Kawerau ā Maki te anga whakamua he aha ai? Hei painga hei hauora mō ngā uri whakatipu nā reira tēnā rā koutou! Kua rongo ake nei wētahi o ngā ingoa i ‘hakahuatia i waenganui i a koutou kore au e pērā rawa ai i te mea kei mahue e ahau wētahi kei pukuriri rawa koutou ki ahau. Ēngari tēnei te mihi ki tēnā ki tēnā ki tēnā ō koutou huri rauna kia ora!Hei mua i te titiro whakamua me titiro whakamuri tātou katoa nā te aha tēnei pire i tae mai ki waenganui i a tātou? Ka kite ahau i ngā hē o te Karauna i meinga atu ai ki Te Kawerau ā Maki me te whakaaro ko tō rātou kōrero te kōrero ka pāngia ki ngā iwi katoa puta noa i Aotearoa ngā kikinotanga ngā raupatutanga ngā murua whenua te tāhaetanga o ngā tikanga ērā mea katoa! I meangia ai ki a Te Kawerau ā Maki kia ngāi tātou katoa ngā iwi puta noa i Aotearoa.Kua rongo ake nei i ngā kōrero a Rāwiri Cunliffe mō te murunga o tētahi 100000 eka o ngā whenua i roto i te pae maunga o Waitakere. E kore e taea i ēnei rangi kia murua ngā whenua pērā te rahi ēngari i aua rā rite tonu ngā mahi a te Karauna te tāhae whenua te raupatu whenua kia noho whenua kore ō tātou iwi! Nā te Karauna i ‘hakawehewehengia i te whenua i ‘hakakongakongatia i te whenua kia kore e taea e ō tātou whanaunga kia whai oranga kei runga i ō rātou ake whenua! Pukuriri rawa ana ahau te kitea horekau he marae horekau he urupā a Te Kawerau ā Maki! E hia rā ngā tau rātou noho marae noho urupā kore ana mōhio rātou e nehua ō rātou whanaunga mōhio rātou me tangihia ō rātou tūpāpaku ki wāhi kē ki marae kē ēngari horekau kei runga i tō rātou ake marae. Nā reira koia te kino o ngā mahi a te Karauna!Ēhara ahau e mea atu ana nā tērā taha o te Whare ahakoa te kara he kikorangi he whero he aha atu rānei te kara o te tōrangapū ko tātou te whakatinanatanga i ēnei rangi ō rātou i ērā rangi o te Karauna. Nā reirā mahara ake ahau te kōrero o tētahi o ōku kaumātua “mehemea ka hē koe me whakatikangia”! Nā reira mā tātou o tēnei Whare e whakatikangia ngā hē kua meangia atu ki Te Kawerau ā Maki. Nā reira koia tāku e tautokongia ana i tēnei pire kia whakatikangia ngā hē kia āwhinatia rātou kia hāpai i ō rātou uri whakatupu kia anga whakamua rātou kia hāpai rātou i ā rātou anō me kī kia hāpai rātou i a tātou anō. Mō ia iwi ka hāpaingia i a rātou anō ka whakapaingia Te Iwi Māori whānui.Nā reira mihi kau ana ki a koutou kua roa e tatari ana mō tēnei rangi. Hari koa ana ahau te kite ka tupu tētahi paku pūtea hei hanga i tētahi marae mō Te Kawerau ā Maki $300000 noa iho! Waimāria nā rātou mehemea ko tēnā te utu o ngā whenua nā te mea mōhio ana tātou ki te nui o te utu mō ngā whenua kei roto i Tāmaki-makau-rau i ēnei rangi. Ēngari he tīmatanga noa iho tērā!Hari koa ana ahau ki te kite hoki e 17 ngā wāhi whenua ka whakaingoatia ka whakahokia ngā ingoa ki ngā ingoa tika ngā ingoa tūturu. Tae mai a ngāi Pākehā mā ki koneke ki tēnei motu ka hurihia ngā ingoa o ngā wāhi whenua. Mā tēnei pire e whakatikangia tērā āhuatanga mō Te Kawerau ā Maki. Kore rawa ahau e whakarārangitia ngā wāhi katoa ēngari he mea iti noa iho tēnā kia tahuringia ki ngā ingoa tika kia mōhiotia whānuitia ngā ingoa tika o ō tātou whenua. Mahara ake ahau ki te raruraru i roto o Taranaki i te tahuritanga i te hokitanga o te maunga a Egmont ki a Taranaki—pīki raruraru! Ēnei rangi mōhio ana tātou i taua maunga ko Taranaki—horekau he raruraru i āianei! Ka pērā rawa ai ki ngā wāhi whenua o Te Kawerau ā Maki ka whakatikangia ngā ingoa ā tōna wā ka mōhiotia whānuitia horekau he raruraru!E $6.5 miriona te paku pūtea ka riro i a Te Kawerau ā Maki. Ahakoa e hia rau mano ngā eka ngā heketea kua murua atu kua raupatungia ko te utu e $6.5 miriona noa iho! Tangi ana te ngākau mō tēnā paku pūtea ēngari e mahara ake ana ahau i ngā kōrero a Matiu Rata “mehemea ka whiwhi tātou i te nui o te wāriu o ngā mea kua murua ka pakaru te pēke o te motu”. Nā reira kauaka ahau i te tino mōhio i te kupu i roto i Te Reo Māori mō te “compromise” ēngari ko tērā te mahi o ngāi Māori mā e “compromising”ana mō te wāriu tika. Pukuriri ana ahau ki ngā kaikiri e mea atu ana “Ō koutou ngā Māori e toro atu ana ō koutou ringaringa e pātai ana e īnoi ana mō te pūtea.” ēngari e meangia ana ahau Te Kawerau ā Maki e toro atu ana i ō rātou ringaringa horekau hei rapu pūtea ēngari e tākoha ngā mea kua “murua” ki te motu.Nā reira tēnei tāku mihi atu ki a koutou Te Kawerau ā Maki. Kore au e tōroangia tēnei tū ēngari tū anō ahau ki te mihi ki a koutou ki te mea atu e harikoa ana te ngākau kua oti tēnei wāhanga ēngari kua tae te wā kia tīmata tētahi wāhanga anō hei painga mō Te Kawerau ā Maki nā reira e te Whare huri rauna tēnā koutou tēnā koutou tēnā tātou katoa.[Thank you very much Mr Assistant Speaker. Firstly I turn my eyes to you who have arrived here beneath the roof of this House you of Te Kawerau ā Maki. Welcome come hither to this House of yours not just to listen to the third reading of this bill but to witness in person the realisation of this dream—in other words the settlement of the claims that will enable Te Kawerau ā Maki to move forward. And for what reason? As a benefit and well-being for future generations and so good on you all. I have heard some names mentioned among you but I will not do that in case I leave some out and you will then get really annoyed with me. But I acknowledge each and every one of you throughout; congratulations.Before looking ahead let us all look back. What prompted this bill to arrive here in our midst? I note the misdeeds that the Crown imposed upon Te Kawerau ā Maki and I take into account that what it advocated impacted on all tribes throughout New Zealand: ill-treatments confiscations and fraudulent acquisition of all forms of rights that were imposed on Te Kawerau ā Maki and on all of us tribes throughout New Zealand.I heard the assertions by David Cunliffe about the confiscation of 100000 acres of land in the Waitakere Ranges. It is not possible these days to confiscate that amount of land like how the Crown did in those days stealing and confiscating land so that our tribes were left landless. The Crown alienated and scorched the land so that our relatives were not able to sustain themselves on their own lands. It really makes me very angry to see that Te Kawerau ā Maki has no marae cemetery—absolutely none at all! They have been without a marae and cemetery for many years and they must bury and mourn their dead elsewhere at other marae but never their own. So that has resulted from the evil actions of the Crown.I am not saying that the other side of the House is at fault here. Regardless of political colour—be it blue red or whatever other colour—we are the embodiment these days of those people the Crown in those days back then. So I recall a statement by one of my elders. He said: “If you err you must put it right!”. We of this House mustrectify the misdeeds imposed upon Te Kawerau ā Maki. So that is why I am supporting this bill: to rectify the wrongs to help them to support their relatives of the next generation to progress them forward and to support them in their endeavours to assist each other—and let us say us as well. For each tribe that helps themselves Māoridom at large will benefit as well.So I pay tribute to you who have waited a long time for this day. I am pleased to see that the small fund of just $300000 to build a marae for Te Kawerau ā Maki will grow. They are lucky if that is the cost of the lands because we know how expensive properties are in Auckland these days. But that is just a beginning.I am happy as well to see that 17 areas of land have been named to have the names changed back to the correct and original Māori names. When non-Māori arrived here in this country the names of land areas were changed. This bill will rectify that situation for Te Kawerau ā Maki. I will not list all the places but changing the names back to the proper ones so that the proper names of our lands are known widely is only a small matter. I remember the problem in Taranaki when the mountain was changed back from Egmont to Taranaki. A big problem! These days we know that mountain as Taranaki. There are no problems now. The land areas of Te Kawerau ā Maki will be like that: the names will be changed and eventually they will be widely known and there will not be any problems.Te Kawerau ā Maki will receive a tidy sum of $6.5 million. Despite the many hundred thousand acres and hectares that have been confiscated and dispossessed the compensation is but a meagre $6.5 million! I lament such a paltry amount but I recall the words uttered by Matiu Rata: “If we got the full value of the things that were confiscated the country’s bank would go bankrupt.” However I do not really know what the Māori word for “compromise” is but that is what Māoridom has been doing: compromising the correct value. I get angry at racists saying: “You Māori are holding out your hands asking and begging for the money.” I assert that Te Kawerau ā Maki are holding out their hands not to seek money but the things that were confiscated and were “gifted” to the country.So this is my tribute to you Te Kawerau ā Maki. I will not prolong this address but I stand once again to commend you and to say how happy I am that it is done. This part is completed but the time has arrived to begin another phase again as a benefit for Te Kawerau ā Maki. So to you in the House throughout greetings and salutations to you and to us all the House.]